हमीरपुर. यूपी के हमीरपुर जिले में पति ने अपनी भांजी के हाथ पीले करने के लिये गांव में ही रिश्ता तय किया तो उसकी पत्नी फांसी के फंदे पर झूल गयी। मृतका गांव की बी.डी.सी.सदस्य थी। परिजनों ने पुलिस को बिना बताए ही अंतिम संस्कार भी कर दिया। क्या है पूरा मामला आगे पढ़ें...
- घटना हमीरपुर जिले के बिंवार थाना क्षेत्र की है। जहां बीडीसी सदस्या विमला (35) फांसी लगाकर सुसाइड कर लिया है। बताया जाता है कि धनपुरा गांव के वरदानी अपनी नानी के साथ रहता है। उसकी पत्नी विमला गांव की बीडीसी सदस्य थी। पिछले दिनों वरदानी अपनी नानी को दवा दिलाने के लिये घाटमपुर (कानपुर) गया था। वापस लौटने के बाद वह अपनी भांजी की शादी के अपने ही गांव में ही तय कर रहा था। जिससे उसकी पत्नी नाराज थी।
- बताते है कि विमला भांजी की शादी की गांव में करने का विरोध कर रही थी। वह चाहती थी कि भांजी की शादी कही और हो। लेकिन भांजी का रिश्ता उसी गांव में तय कर दिया गया। बताते है कि रात में पति अपनी पत्नी और तीन बच्चों के साथ भोजन किया। विमला रात में ही अपने कमरे में फांसी के फंदे पर झूल गई। मौके पर मौजूद पूर्णिमा की नजर उस पर पड़ी तो वह चिल्ला पड़ा। परिजनों ने दौड़कर विमला को फांसी के फंदे से अलग कर बाहर निकाला। जब तक उसे नजदीक के सरकारी हास्पिटल ले जाया जाता कि रास्ते में ही उसकी मौत हो गई।
पुलिस को नहीं दी सूचना
- बताया जाता है कि इस घटना की सूचना पुलिस को नहीं दी गई और मृतका का अंतिम संस्कार भी कर दिया गया।
- परिजनों के मुताबिक विमला की शादी वर्ष 2001 में हुई थी। उसके दो बेटी व एक बेटा है।
क्या कहते है परिजन
- मृतका के पति का कहना है कि वह नानी को लेकर दवा दिलाने घाटमपुर गया था। वापस लौटने के बाद घर में देर रात पत्नी ने अज्ञात कारणों से आत्मघाती कदम उठा लिया।
- उसका कहना है कि भांजी की शादी के लिये गांव में रिश्ता तय करने वाला था मगर पत्नी नही चाहती थी कि यह रिश्ता तय हो।
क्या कहती है पुलिस
- बिंवार एसओ प्रदीप यादव ने रविवार को बताया कि बीडीसी सदस्य विमला ने फांसी लगाकर आत्महत्या की है मगर थाने में इसकी सूचना परिजनों की ओर नहीं दी गयी है। घटना के बाद दोनों पक्षों में बातचीत के बाद मृतका के शव का अंतिम संस्कार कर दिया गया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva